Source: http://spisskabela.sk/mesto/uradna-tabula/vyberove-konanie-na-riaditela-centra-volneho-casu/
Timestamp: 2017-10-20 19:52:52+00:00
Document Index: 3682112

Matched Legal Cases: ['§ 3', '§ 4', '§ 5', '§ 34', '§ 10', '§ 11']

Výberové konanie na riaditeľa Centra voľného času – Mesto Spišská Belá
Výberové konanie na riaditeľa Centra voľného času
Autor článku Marek Podolinský · 28. apríla 2016
Mesto Spišská Belá ako zriaďovateľ Centra voľného času, Zimná 47, 059 01 Spišská Belá podľa ustanovenia § 3 a § 4 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v zmysle § 5 zákona č. 552/2003 Z. z. o výkone práce vo verejnom záujme v znení neskorších predpisov
vyhlasuje výberové konanie na pozíciu riaditeľa Centra voľného času, Zimná 47, 059 01 Spišská Belá
s nasledovnými podmienkami:
a) Stupeň a odbor vzdelania podľa zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a podľa vyhlášky č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov (príloha č. 1 časť XIII).
b) Vykonanie 1. atestácie podľa § 34 ods. 2 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (alebo jej náhrady).
c) Pedagogická prax minimálne 5 rokov.
e) Zdravotná spôsobilosť v zmysle § 10 ods. 2 zákona č. 317/2009 Z. z. .
Ďalšie predpoklady :
– Znalosť právnych predpisov súvisiacich s výkonom činnosti školského zariadenia a z oblasti školstva.
1. Žiadosť – prihláška o zaradenie do výberového konania.
2. Overená fotokópia diplomu, vysvedčenia alebo iného dokladu o dosiahnutí požadovaného vzdelania podľa zákona č. 317/2009 Z. z. v znení neskorších predpisov.
3. Výpis z registra trestov nie starší ako 3 mesiace.
4. Lekárske potvrdenie o telesnej a duševnej spôsobilosti vo vzťahu k výkonu funkcie.
5. Profesijný životopis.
6. Overené doklady o ukončenom ďalšom vzdelávaní.
7. Predloženie návrhu koncepcie rozvoja CVČ (odporúčanie: v rozsahu najmenej 2 strany a najviac 5 strán veľkosti A4).
Potvrdenie o dĺžke pedagogickej praxe.
9. Súhlas so spracúvaním osobných údajov v zmysle § 11 ods. 4 zákona č.122/2013 o ochrane osobných údajov a o zmene a doplnení niektorých zákonov.
Druh pracovného pomeru: veľkosť pracovného úväzku je 0,4
Dátum vyhlásenia výberového konania: 28.4.2016
Žiadosti zasielajte spolu s požadovanými dokladmi v zalepenej obálke s uvedením adresy odosielateľa a označením „VK – CVČ – NEOTVÁRAŤ“ najneskôr do 20. mája 2016 do 15.00 hod. na adresu: Mestský úrad Spišská Belá, Petzvalova č. 18, 059 01 Spišská Belá.
Predpokladaný nástup do funkcie 1.6.2016
Termín a miesto výberového konania oznámi Rada školy uchádzačom spĺňajúcim požadované predpoklady najmenej 7 dní pred jeho konaním – v zákonom stanovenej lehote.
Oznámenie o zámere prenajať pozemok v k.ú. Spišská Belá
Verejná vyhláška – Rozhodnutie o zmene územného rozhodnutia IBV Okružná